als_Latn dik_Latn sag_Latn
Microsoft ka larguar gjashtë aplikacione të rreme që ishin publikuar në fillim të javës në Windows Phone Store. Këto aplikacione janë “Hangouts”, “Google Maps”, “Gmail”, “Google Voice”, “Google Search” dhe “Google+”, që kushtonin 1.99 dollarë secila. Versionet e vërteta janë të gjitha falas në pajisjet iOS dhe Android.
Të gjitha këto janë publikuar nga “Google, Inc”(nëse do ishin reale do ishin publikuar nga “Google Inc.)”. Aplikacioni i vetëm që Google ofron për Windows Phone është aplikacioni për kërkimet (Google Search), dhe publikuesi është “Google Inc.”(mungon presja tek emri).
Kompania ka reaguar ndaj këtyre veprimeve: “Microsoft është serioz kur bëhet fjalë për cenimin e pronës intelektuale dhe ekosistemit dhe ne i qëndrojmë ligjeve për të bërë të mundur ruajtjen e saj. Windows Phone Store është i vetmi burim i autorizuar i aplikacioneve dhe lojërave publike për Windows Phone, dhe zhvilluesit mund të njoftojnë më lehtë për shkeljen e të drejtave të autorit (pronës intelektuale), duke monitoruar Windows Phone Store dhe njoftuar Microsoft-in kur kjo të ndodhë”.
Microsoft është kritikuar shumë për vlerësimin e dobët për sa i përket aprovimit të aplikacioneve në Windows Phone Store, dhe aplikacionet e rreme kanë qenë një problem prej disa vitesh. Si duket Microsoft-it do t’i duhet pak kohë që t’i largojë të gjitha këto aplikacione false nga dyqanet e saj të aplikacioneve.
(Herë të lexuara: 245)
als_Latn als_Latn als_Latn als_Latn als_Latn